ፕላስቲክ ንምንታይ እዩ ንኣካባቢናን ሕማቕ ብምኻኑ ዝፍለጥ?
ተመራመርቲ፡ ዝተጓሕፈ ፕላስቲክ ናብ ጽሩይ ነዳዲ ይልውጡ
ፕላስቲክ፡ ኣብ መዓልታዊ ሂወትና እንጥቀመሎም መሳርሒታት ንምስራሕ ዘገልግል ጥረ ነገር እዩ። እዚ ቀልጢፉ ዘይስበርን ዘይኣርግን ክትጥቀመሉ’ውን ቀሊል ዝኾነ ኣቕሓ፡ ተጠቃምነቱ ኣብ መላእ ዓለም ዳርጋ ግኑን’ዩ እንተተባህለ ምግናን ኣይኮነን። እንተኾነ፡ ብሰንኪ ዘለዎ ከሚካዊ ኣሰራርሓ፡ ቀልጢፉ ክምሽምሽ ወይ’ውን ጠቕሊሉ ክጠፍእ ስለዘይክእል፡ ኣብ መሬትን ማያዊ ኣካልን ብምዝርጋሕ ኣብ ኣከባቢ ኣሉታዊ ተራ ይጻወት ከምዘሎ ዝሰሓት ኣይኮነን። ኣብ ሓደ መጽናዕቲ፡ ኣብ ዝሓለፉ 65 ዓመታት ዝፈረየ 8.3 ቢልዮን ቶን ዝኣክል ፕላስቲክ፡ እቲ 79 ሚእታዊት፡ ኣብ እንዳ ጐሓፋትን ውቅያኖሳትን ኣዕሪፉ ከምዘሎ’ዩ ክፍለጥ ተኻኢሉ። ኣብ’ዚ ቀረባ እዋን ከኣ፡ ተመራመርቲ፡ ፕላስቲክ ዝጠፍኣሉን ጎድኒ ጎድኑ ከኣ ኣብ መዓላ ዝውዕለሉን ሜላ ከምዝረኸቡ ሓቢሮም።
ብሰንኪ ዘለዎ ከሚካዊ ኣሰራርሓ፡ ቀልጢፉ ክምሽምሽ ወይ’ውን ጠቕሊሉ ክጠፍእ ስለዘይክእል፡ ኣብ መሬትን ማያዊ ኣካልን ብምዝርጋሕ ኣብ ኣከባቢ ኣሉታዊ ተራ ይጻወት